CELEX: 31991D0443
Language: el
Date: 1991-07-26 00:00:00
Title: 91/443/ΕΟΚ: Απόφαση της Επιτροπής της 26ης Ιουλίου 1991 που τροποποιεί την απόφαση 90/610/ΕΟΚ περί μέτρων υγειονομικής προστασίας έναντι της Ζιμπάμπουε

Avis juridique important

|

31991D0443

91/443/ΕΟΚ: Απόφαση της Επιτροπής της 26ης Ιουλίου 1991 που τροποποιεί την απόφαση 90/610/ΕΟΚ περί μέτρων υγειονομικής προστασίας έναντι της Ζιμπάμπουε  

Επίσημη Εφημερίδα αριθ. L 238 της 27/08/1991 σ. 0028 - 0030

ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Ιουλίου 1991  που τροποποιεί την απόφαση 90/610/ΕΟΚ περί μέτρων υγειονομικής προστασίας έναντι της Ζιμπάμπουε  (91/443/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου, χοιρείου είδους, αιγοπροβάτων και νωπών κρεάτων ή προϊόντων με βάση το κρέας προελεύσεως  τρίτων χωρών (1), όπως τροποποιήθηκε τελευταία από την οδηγία 91/266/ΕΟΚ (2), και ιδίως το άρθρο 15,  Εκτιμώντας:  ότι η απόφαση 90/610/ΕΟΚ της Επιτροπής (3) παρέχει στα κράτη μέλη τη δυνατότητα να επιτρέπουν στην επικράτειά τους τις εισαγωγές νωπών κρεάτων από τη Δημοκρατία της Ζιμπάμπουε, υπό ορισμένες προϋποθέσεις και από ορισμένες περιοχές, εφόσον λαμβάνεται,  ιδίως, υπόψη η υγειονομική κατάσταση των ζώων που επικρατεί στη χώρα αυτή και τα μέτρα που λαμβάνουν οι αρχές αυτής για την καταπολέμιση του αφθώδους πυρετού και για την αποτροπή της εξάπλωσής του σε άλλες περιοχές που δεν έχουν μολυνθεί-  ότι η κατάσταση σχετικά με τον αφθώδη πυρετό στη Ζιμπάμπουε βελτιώνεται συνεχώς- ότι είναι πλέον δυνατόν να επεκταθεί η περιοχή που θεωρείται απαλλαγμένη από την ασθένεια με την προσθήκη ορισμένων νέων ζωνών κτηνιατρικού ελέγχου της ασθένειας (νότιο  τμήμα της δυτικής Mashonaland, δηλαδή στις περιοχές Chegutu και Kadoma)-  ότι η Επιτροπή πρόκειται να συνεχίσει να παρακολουθεί την κατάσταση στη Ζιμπάμπουε-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 90/610/ΕΟΚ τροποποιείται ως εξής:  Το άρθρο 2 αντικαθίσταται από το ακόλουθο κείμενο:  "Άρθρο 2  Η απαγόρευση που προβλέπεται στο άρθρο 14 παράγραφος 2 της οδηγίας 72/462/ΕΟΚ δεν εφαρμόζεται, όσον αφορά τα αποστεωμένα κρέατα βοοειδών στις κάτωθι περιοχές της Ζιμπάμπουε:  - την κτηνιατρική περιοχή της κεντρικής Mashonaland,  - την κτηνιατρική περιοχή της δυτικής Mashonaland."  Άρθρο 2  Το παράρτημα της απόφασης 90/610/ΕΟΚ αντικαθίσταται από το παράρτημα της παρούσας απόφασης.  Άρθρο 3  Η απόφαση αρχίζει να ισχύει δεκαπέντε ημέρες από την κοινοποίησή της στα κράτη μέλη.  Άρθρο 4  Η παρούσα απόφαση απευθύνεται στα κράτη μέλη. Βρυξέλλες, 26 Ιουλίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 302 της 31. 12. 1972, σ. 28. (2) ΕΕ αριθ. L 134 της 29. 5. 1991, σ. 45. (3) ΕΕ αριθ. L 324 της 23. 11. 1990, σ. 35.    ΠΑΡΑΡΤΗΜΑ  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  σχετικό με αποστεωμένα νωπά κρέατα (1) με εξαίρεση τα παραπροϊόντα βοοειδών από τη Ζιμπάμπουε που πρόκειται να σταλούν στην Ευρωπαϊκή Οικονομική Κοινότητα  Χώρα προορισμού:  Αριθμός του πιστοποιητικού δημόσιας υγείας:  Χώρα εξαγωγής: Ζιμπάμπουε (κεντρική και δυτική Mashonaland)  Υπουργείο:  Υπηρεσία:  Σχετικά:  (προαιρετικό)  Ι. Ταυτοποίηση των κρεάτων:  Κρέατα από βοοειδή:  Είδος τεμαχίων (2):  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων:  Διεύθυνση(εις) και αριθμός(οί) κτηνιατρικής έγκρισης του(των) εγκεκριμένου(ων) σφαγείου(ων):  Διεύθυνση(εις) και αριθμός(οί) κτηνιατρικής έγκρισης του(των) εγκεκριμένου(ων) εργαστηρίου(ων) τεμαχισμού:  ΙΙΙ. Προορισμός των κρεάτων:  Τα κρέατα αποστέλλονται από:  (τόπος φόρτωσης)  στ..  (χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση:  Ο υπογεγραμμένος επίσημος κτηνίατρος βεβαιώνει:  1. ότι τα ανωτέρω αναφερόμενα νωπά κρέατα:  α) προέρχονται από ζώα τα οποία:  - έχουν γεννηθεί και εκτραφεί στη Δημοκρατία της Ζιμπάμπουε και τα οποία κατά τους προηγούμενους δώδεκα μήνες ή από τη γέννησή τους έχουν παραμείνει σε μία από τις κάτωθι περιοχές:  - την κτηνιατρική περιοχή της κεντρικής Mashonaland,  - την κτηνιατρική περιοχή της δυτικής Mashonaland,  - φέρουν, σύμφωνα με τις νομοθετικές διατάξεις, σφραγίδα που αναφέρει την περιοχή προέλευσής τους, και ειδικότερα το σήμα "C" για την κτηνιατρική περιοχή της κεντρικής Mashonaland και το σήμα "L" για την κτηνιατρική περιοχή του βορείου τμήματος της  δυτικής Mashonaland και το σήμα "HL" για την κτηνιατρική περιοχή του νοτίου τμήματος της δυτικής Mashonaland,  - δεν έχουν εμβολιαστεί κατά του αφθώδους πυρετού κατά τους δώδεκα τελευταίους μήνες,  - κατά τη μεταφορά τους στο σφαγείο και ενώ αναμένετο η σφαγή τους, δεν ήρθαν σε επαφή με ζώα τα οποία δεν πληρούν τις προϋποθέσεις που καθορίζονται στην απόφαση 90/610/ΕΟΚ όσον αφορά την εξαγωγή κρέατος σε κράτος μέλος, και εάν έχουν μεταφερθεί με  όχημα ή φορτηγό, αυτό είχε καθαρισθεί και απολυμανθεί πριν από τη φόρτωση,  - όταν υποβλήθηκαν σε υγειονομικό έλεγχο πριν από τη σφαγή στο σφαγείο κατά τη διάρκεια των 24 ωρών που προηγούνται της σφαγής, η οποία περιλαμβάνει εξέταση για τον αφθώδη πυρετό δεν παρουσίασαν συμπτώματα της ασθένειας αυτής,  - εσφάγησαν μετά την έναρξη της ισχύος της απόφασης 90/610/ΕΟΚ (ημερομηνία σφαγής: )-  β) έχουν ληφθεί από σφαγείο στο οποίο δεν έχει διαπιστωθεί περίπτωση αφθώδους πυρετού για τρεις τουλάχιστον μήνες-  γ) έχουν κρατηθεί χωριστά από κρέατα τα οποία δεν ανταποκρίνονται στους όρους εξαγωγής σε κράτος μέλος που ορίζονται στις ισχύουσες αποφάσεις της Ευρωπαϊκής Οικονομικής Κοινότητας-  δ) έχουν αφαιρεθεί οι σημαντικότεροι λυμφατικοί αδένες που είναι δυνατόν να αφαιρεθούν-  ε) προέρχονται από σφάγια που έχουν σιτευτεί σε θερμοκρασία περιβάλλοντος όχι ανώτερη των 2o C για 24 τουλάχιστον ώρες μετά τη σφαγή και πριν από την αποστέωση.  2. Κατά τη διάρκεια του χρόνου που μεσολαβεί μεταξύ της άφιξης των ζώων στο σφαγείο και της ολοκλήρωσης της συσκευασίας σε κυτία ή χαρτοκιβώτια, του κρέατος των ζώων αυτών προς εξαγωγή σε κράτος μέλος, δεν υπήρχε στο σφαγείο ή στις εγκαταστάσεις  τεμαχισμού του κρέατος, ζώο ή κρέας το οποίο να μην ανταποκρίνεται στους όρους που καθορίζονται στις ισχύουσες αποφάσεις της Ευρωπαϊκής Οικονομικής Κοινότητας σχετικά με την εξαγωγή κρεάτων σε κράτος μέλος.    Έγινε στ ,  (τόπος)  στις  (ημερομηνία) Σφραγίδα  (υπογραφή του επίσημου κτηνίατρου)  (ονοματεπώνυμο με κεφαλαία, τίτλος και ιδιότητα του υπογράφοντος)   (1) Νωπό αποστεωμένο κρέας: όλα τα τμήματα των κατοικιδίων βοοειδών, που είναι κατάλληλα για ανθρώπινη κατανάλωση, με εξαίρεση τα παραπροϊόντα και δεν έχουν υποβληθεί σε καμία επεξεργασία συντήρησης. Διατηρημένα διά ψύξεως και κατεψυγμένα  κρέατα θεωρούνται ως νωπά. (2) Επιτρέπεται η εισαγωγή μόνο αποστεωμένων νωπών κρεάτων βοοειδών από τα οποία έχουν αφαιρεθεί οι σπουδαιότεροι προσιτοί λυμφατικοί αδένες. (3) Για τα σιδηροδρομικά βαγόνια ή τα φορτηγά σημειώνεται ο αριθμός κυκλοφορίας, για  τα αεροπλάνα ο αριθμός πτήσης και για τα πλοία η ονομασία τους.